CELEX: 62019TN0336
Language: sl
Date: 2019-05-31 00:00:00
Title: Zadeva T-336/19: Tožba, vložena 31. maja 2019 – BZ/Komisija

29.7.2019   
            
            
               SL
            
            
               Uradni list Evropske unije
            
            
               C 255/48
            
         
      Tožba, vložena 31. maja 2019 – BZ/Komisija
      (Zadeva T-336/19)
      (2019/C 255/61)
      Jezik postopka: francoščina
      
         Stranki
      
      
         Tožeča stranka: BZ (zastopnik: C. Mourato, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za nično razglasi odločbo Evropske komisije z dne 25. julija 2018, katere predmet je odpoved pogodbe o zaposlitvi tožeči stranki na podlagi predčasnega poročila o poskusni dobi;
               
            
                  —
               
               
                  Komisiji naloži, da tožeči stranki plača te odškodnine:
                  
                              —
                           
                           
                              5 000 EUR iz naslova nepremoženjske škode, povzročene z odločbo o odpovedi pogodbe o zaposlitvi;
                           
                        
                              —
                           
                           
                              5 000 EUR iz naslova škode za ugled, povzročene z odločbo o odpovedi pogodbe o zaposlitvi;
                           
                        
                              —
                           
                           
                              10 000 EUR iz naslova premoženjske škode, povzročene s škodljivimi učinki na zdravstveno stanje tožeče stranke zaradi odpovedi njene pogodbe o zaposlitvi;
                           
                        
                              —
                           
                           
                              58 900 EUR iz naslova premoženjske škode, povezane z izgubo dohodka zaradi nezakonite odpovedi pogodbe o zaposlitvi;
                           
                        
            
                  —
               
               
                  toženi stranki naloži plačilo stroškov postopka na podlagi člena 87 Poslovnika Splošnega sodišča.
               
            
         Tožbeni razlogi in bistvene trditve
      
      Tožena stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog se nanaša na kršitev procesnih jamstev na področju upravnih in disciplinskih preiskav, kršitev pravice do obrambe in kršitev domneve nedolžnosti.
               
            
                  2.
               
               
                  Drugi tožbeni razlog se nanaša na kršitev člena 84(1) in (3) Pogojev za zaposlitev drugih uslužbencev, pravic, povezanih s poskusno dobo in zato očitno napako pri presoji uprave.
               
            
                  3.
               
               
                  Tretji tožbeni razlog se nanaša na kršitev člena 84(2) Pogojev za zaposlitev drugih uslužbencev in načela sorazmernosti.
               
            
                  4.
               
               
                  Četrti tožbeni razlog se nanaša na kršitev načela enakega obravnavanja.
               
            
                  5.
               
               
                  Peti tožbeni razlog se nanaša na posebni odškodninski zahtevek zaradi zgoraj naštetih nepravilnosti.